text: Bilister fanget af vandet på oversvømmet vej
  11 januar 2015 kl. 17.34
  Flere bilister sidder fast i vandmasserne på Rømø.
  Syd- & Sønderjyllands Politi fået meldinger om, at flere bilister hænger fast i vandet på en oversvømmet vej syd for Lakolk.
  - En kvinde ringede ind og fortalte, at hun var fanget i vandet på en meget lille vej ved Lakolk. Den var oversvømmet, men alligevel valgte hun at køre derud. Hun fortæller, at hun kunne se flere biler længere fremme, som også var fanget af vandet, siger vagtchef hos Syd- & Sønderjyllands Politi, Ole Aamann, til TV SYD.
  Der er lige nu en del oversvømmende veje langs den jyske vestkyst, og politiet opfordrer til at finde andre ruter.
  - Man skal ikke køre ud, hvor der er oversvømmet, da man ikke kan vide, hvor dybt det er. Det gælder i særdeleshed, hvis der er tale om saltvand, og nu hvor det er blevet mørkt, siger Ole Aamann.
  